text: Quant Marcadigas l'entendi
   Trestous li cuers l'en esjoï.
   Quant de son fill ot tel confort,
   S'il en ot joie, n'ot pas tort.
   À sa gent dist qu'il chevauchassent
   Le pas sor frain, et si pensassent
   Que cil qui pert son heritage
   Par lascheté fait grant folage :
   "Folement se sont embatu
   Cil qui ci sont seur nous venu;
   Car seur nos droit nous deffendons,
   Por quoi Dieu en ayde avons;
   PageV01P020
   Et, en deffendant son pays,
   Doit chascuns hom valoir aus X
   Ou plus, ce vous di je por voir.
   Au besoing doit li biens paroir.
   Chascuns ait seüre esperance ;
   Car Diex sera en nostre aidance."
  